ΓΡΑΠΤΗ ΕΡΩΤΗΣΗ E-2356/00

υποβολή: Reinhold Messner (Verts/ALE) προς την Επιτροπή

(13 Ιουλίου 2000)

Θέμα: Σύνδεση Asti-Cuneo με αυτοκινητόδρομο

Επικαλούμενο τη μη συμβατότητα της πράξης με τις διατάξεις της οδηγίας 89/440/ΕΟΚ(1), οι προθεσμίες για τη μεταφορά της οποίας είχαν ήδη λήξει τη στιγμή της έγκρισης της ίδιας της πράξης, το νομικό διοικητικό και εποπτικό όργανο διοικητικής δικαιοσύνης του ιταλικού κράτους έκρινε παράνομη τη λεγόμενη πρόσθετη πράξη του 1991, με την οποία επεκτεινόταν η σύμβαση ανάθεσης του αυτοκινητόδρομου Τορίνο-Πιατσέντα στην εταιρεία Satap για το τμήμα Asti-Cuneo. Μετά την απόφαση αυτή η κυβέρνηση ανακοίνωσε ότι, κατά πάσα βεβαιότητα, η ανάθεση θα ανακληθεί για το τμήμα Asti-Cuneo.

Σε σχέση με την απάντηση της Επιτροπής στην προηγούμενη ερώτησή μου Ρ-1378/00(2) για την αξιολόγηση των περιβαλλοντικών επιπτώσεων, το τροποποιημένο σχέδιο του αυτοκινητόδρομου δεν μπορεί να θεωρηθεί ότι αποτελεί προσαρμογή στις κριτικές που διατυπώθηκαν στο αρχικό σχέδιο στο πλαίσιο της διαδικασίας αξιολόγησης των περιβαλλοντικών επιπτώσεων. Πράγματι, η διαδρομή του δεύτερου σχεδίου δεν τροποποιήθηκε ουσιαστικά: αναθεωρήθηκαν μόνον 2 χιλιόμετρα σε μία διαδρομή μήκους 77 περίπου χιλιομέτρων η οποία εξακολουθεί να περνά, κατά μεγάλο μέρος, από την κοίτη του ποταμού Stura, ο οποίος είναι χειμαρρώδης με έντονεςπερχειλίσεις. Επιπλέον, η έγκριση του σχεδίου εκ μέρους του Συμβουλίου Υπουργών τον Σεπτέμβριο του 1994, πραγματοποιήθηκε χωρίς την απαιτούμενη αιτιολόγηση οι τεχνικές πιστοποιήσεις του Υπουργείου Δημοσίων Έργων για τις οποίες γινόταν λόγος ποτέ δεν κοινοποιήθηκαν και με βάση μία εσφαλμένη τεχνική γνωμοδότησηπαλλήλου της Γραμματείας του Υπουργείου Περιβάλλοντος, η οποία δεν συμφωνούσε με την προσωρινή αρνητική γνωμοδότηση που είχε εκδώσει η Υπουργική Επιτροπή Αξιολόγησης Περιβαλλοντικών Επιπτώσεων τον Ιούνιο του 1994. Ως προς το θέμα αυτό διενεργείται έρευνα από το Ελεγκτικό Συνέδριο της Ιταλίας. Όπως ζήτησε η ίδια η Επιτροπή, οπογράφων επισυνάπτει πληροφορίες στην ερώτηση αυτή, παραπέμποντας στο Ente Nazionale Strade ANAS (Via Monzambano 10, Ρώμη) για τις λεπτομέρειες της αμφισβητούμενης διαδρομής.

Σκοπεύει η Επιτροπή να κινήσει διαδικασία για παράβαση κατά της Ιταλίας,πό το φως της πρόσφατης γνωμοδότησης του εποπτικού οργάνου σε περίπτωση που το ιταλικό κράτος δεν ανακαλέσει την ανάθεση της Satap;

Ποια μέτρα προτίθεται να λάβει η Επιτροπή ώστε να τεθεί και πάλι σε συζήτηση η απόφαση του Συμβουλίου Υπουργών βάσει της οποίας επιτρέπεται η κατασκευή της σύνδεσης, παρά την αρνητική έκβαση της διαδικασίας αξιολόγησης των περιβαλλοντικών συνεπειών;

Πώς είναι δυνατόν να επιτρέπει ένα κράτος μέλος την κατασκευή έργων παρακάμπτοντας το αποτέλεσμα της διαδικασίας αξιολόγησης των περιβαλλοντικών επιπτώσεων; Είναι αποδεκτή μια τέτοια πράξη, σύμφωνα με το σχετικό κοινοτικό δίκαιο;

(1) ΕΕ L 210 της 21.7.1989, σελ. 1.

(2) ΕΕ C 374 E της 28.12.2000, σελ. 218.

Απάντηση του κ. Bolkestein Εξ ονόματος της Επιτροπής

(14 Σεπτεμβρίου 2000)

Η Επιτροπή κάλεσε τις ιταλικές αρχές ναποβάλουν τις απαραίτητες πληροφορίες σχετικά με την αξιολόγηση της συμβατότητας με το ευρωπαϊκό δίκαιο των δημόσιων συμβάσεων για την κατασκευή του νέου τμήματος του αυτοκινητοδρόμου Asti-Cuneo, καθώς και της παράτασης της εκχώρησης στην εταιρεία Satap, σε συνέχεια των επισημάνσεων του αξιότιμου βουλευτή.

Πρέπει να διευκρινιστεί ότι, σε περίπτωση κατά την οποία προκύψει από την εξέταση των εν λόγω πληροφοριών ότι οι ακολουθούμενες διαδικασίες είναι ασύμβατες με το προαναφερόμενο κοινοτικό δίκαιο, η Επιτροπή είναι σε θέση να κινήσει τη διαδικασία επί παραλείψει που προβλέπεται στο άρθρο 226 (πρώην άρθρο 169) της συνθήκης ΕΚ και να πράξει τοιουτοτρόπως ανεξαρτήτως από τη γνώμη του ιταλικού Συμβουλίου Επικρατείας. Αξίζει να σημειωθεί ότι η εν λόγω διαδικασία είναι αυτόνομη και δεν εξαρτάται από τις διαδικασίες του εθνικού δικαίου.